[{"text_idx": "#000001", "text": "3. Faint fyddwch chi\u2019n ei gael"}, {"text_idx": "#000002", "text": "Mae eich Credyd Cynhwysol yn un taliad sengl sy\u2019n cynnwys symiau gwahanol yn dibynnu ar eich amgylchiadau."}, {"text_idx": "#000003", "text": "Bydd y taliad yn cymryd i ystyriaeth:"}, {"text_idx": "#000005", "text": "Gallwch ddefnyddio gwiriwr budd-daliadau i\u2019ch helpu chi i ddeall pa fudd-daliadau y gallech eu cael. Gofynnir i chi roi gwybodaeth am eich amgylchiadau, a bydd yn dweud wrthych pa fudd-daliadau y gallech wneud cais amdanynt. Gallai un o\u2019r rheini fod yn Gredyd Cynhwysol."}, {"text_idx": "#000006", "text": "Gall cyfrifiannell budd-daliadau hefyd fod yn ddefnyddiol i gael amcangyfrif o\u2019r hyn y gallech fod a\u0302 hawl i\u2019w gael pan fyddwch yn gwneud cais am Gredyd Cynhwysol. Gellid gofyn i chi ddarparu manylion ychwanegol am eich amgylchiadau er mwyn helpu i gynhyrchu amcangyfrif mwy cywir o\u2019ch taliad misol."}, {"text_idx": "#000007", "text": "Mae\u2019r swm rydych yn ei gael yn cael ei weithio allan bob mis, felly gall fod yn wahanol o un mis i\u2019r llall os ydych yn ennill swm gwahanol, neu os bydd eich amgylchiadau\u2019n newid."}, {"text_idx": "#000008", "text": "Os ydych am fynd yn syth i wneud cais am Gredyd Cynhwysol, ewch i gov.uk/credyd-cynhwysol"}, {"text_idx": "#000009", "text": "Sut mae\u2019ch taliad yn cael ei gyfrifo"}, {"text_idx": "#000010", "text": "Mae yna 3 cham i weithio allan eich taliad Credyd Cynhwysol. Mae mwy o fanylion am bob cam isod."}, {"text_idx": "#000011", "text": "1. Cyfrifir uchafswm Credyd Cynhwysol eich cartref. Bydd hyn yn cynnwys un lwfans safonol ac unrhyw symiau ychwanegol sy\u2019n berthnasol i chi a\u2019ch cartref (er enghraifft, ar gyfer costau tai neu blant)."}, {"text_idx": "#000012", "text": "2. Yna efallai bydd arian yn cael ei dynnu i ffwrdd oherwydd eich enillion neu incwm arall (fel arian o gynilion), neu i dalu\u2019n o\u0302l unrhyw daliadau ymlaen llaw neu fenthyciadau rydych wedi\u2019u cael neu oherwydd bod trefniadau wedi cael eu gwneud i arian fynd yn syth i\u2019ch darparwr cyfleustodau. Os ydych wedi cael sancsiwn, bydd hwn hefyd yn lleihau eich taliad Credyd Cynhwysol."}, {"text_idx": "#000013", "text": "3. Os yw\u2019n berthnasol i chi, efallai y bydd y cap ar fudd-daliadau yn lleihau faint rydych chi\u2019n ei gael."}, {"text_idx": "#000014", "text": "Beth sy\u2019n ffurfio eich taliad"}, {"text_idx": "#000015", "text": "Mae rhan o\u2019r taliad Credyd Cynhwysol yn swm safonol ar gyfer eich cartref. Gelwir hwn yn eich lwfans safonol. Bydd eich swm misol yn dibynnu os ydych yn sengl neu mewn cwpl, a\u2019ch oedran."}, {"text_idx": "#000016", "text": "Gall Credyd Cynhwysol roi cymorth i helpu gyda chostau magu plant. Dangosir y swm y gallech ei gael yma, ac mae mwy o fanylion yn yr adran ar gyfer plant a gofal plant"}, {"text_idx": "#000017", "text": "Mae rhieni sy\u2019n gweithio sydd ar Gredyd Cynhwysol nawr yn gallu derbyn gymorth ariannol pellach gyda\u2019u costau gofal plant. Gallai hyn fod hyd at \u00a3951 ar gyfer 1 plentyn neu hyd at \u00a31,630 ar gyfer 2 neu fwy o blant. Mae rhieni cymwys sy\u2019n hawlio Credyd Cynhwysol hefyd yn gallu cael help gyda\u2019u gofal plant ymlaen llaw fel y gallant dalu eu set nesaf o gostau yn haws. Dylai rhieni sy\u2019n symud i waith neu gynyddu eu horiau gwaith siarad a\u0302\u2019u hanogwr gwaith Credyd Cynhwysol a all ddarparu mwy o wybodaeth"}, {"text_idx": "#000019", "text": "Efallai y cewch arian ychwanegol os yw\u2019ch plentyn dibynnol yn anabl. Telir yr Ychwanegiad Plant Anabl hwn naill ai ar gyfradd uwch neu gyfradd is."}, {"text_idx": "#000020", "text": "I fod yn gymwys am y gyfradd is mae\u2019n rhaid i\u2019ch plentyn fod a\u0302 hawl i:"}, {"text_idx": "#000022", "text": "I fod yn gymwys am y gyfradd uwch mae\u2019n rhaid i\u2019ch plentyn fod:"}, {"text_idx": "#000023", "text": "a\u0302 hawl i Lwfans Byw i\u2019r Anabl (cyfradd uwch o\u2019r elfen gofal), neu\na\u0302 hawl i Daliad Plentyn Anabl yn yr Alban (cyfradd uwch o\u2019r elfen gofal), neu, neu\na\u0302 hawl i Daliad Annibyniaeth Personol (cyfradd uwch)(ar gyfer plentyn dros 16 oed), neu"}, {"text_idx": "#000024", "text": "Gallwch barhau i gael ychwanegiad plentyn anabl ar gyfer trydydd blentyn neu blentyn dilynol, hyd yn oed os na fyddwch yn cael y swm plentyn sylfaenol."}, {"text_idx": "#000025", "text": "Os ydych yn rhiant sy\u2019n gweithio, gall Credyd Cynhwysol eich helpu gyda chostau gofal plant, pa bynnag faint o oriau rydych yn eu gweithio."}, {"text_idx": "#000026", "text": "Gallwch gael swm ychwanegol os ydych yn gofalu am berson sy\u2019n ddifrifol anabl am o leiaf 35 awr yr wythnos."}, {"text_idx": "#000027", "text": "Caiff person difrifol anabl ei ddiffinio at y dibenion hyn fel bod yn derbyn un o\u2019r budd-daliadau canlynol:"}, {"text_idx": "#000029", "text": "Mae\u2019r budd-dal arall sy\u2019n gysylltiedig a\u0302 gofalwr sydd ar gael, Lwfans Gofalwr, yn fudd-dal ar waha\u0302n y tu allan i Gredyd Cynhwysol. Nid yw cymhwysedd ar gyfer yr ychwanegiad gofalwr mewn Credyd Cynhwysol yn dibynnu ar eich bod hefyd yn hawlio Lwfans Gofalwr. Lle mae\u2019n cael ei hawlio, fe\u2019i dynnir yn llawn o\u2019ch hawl Credyd Cynhwysol. Fodd bynnag, mae buddion eraill i\u2019w cael drwy hawlio Lwfans Gofalwr."}, {"text_idx": "#000030", "text": "Dim ond un person all dderbyn budd-dal sy\u2019n gysylltiedig a\u0302 gofalwr (yr ychwanegiad i ofalwyr Credyd Cynhwysol a Lwfans Gofalwr) am ofalu am berson sydd ag anableddau difrifol. Os oes gan berson anabl ddau neu fwy o ofalwyr, mae pob un yn darparu gofal am o leiaf 35 awr yr wythnos, a phob un yn hawlio un neu\u2019r ddau o\u2019r budd-daliadau sy\u2019n gysylltiedig a\u0302 gofalwyr, bydd yn rhaid i\u2019r gofalwyr hynny gytuno rhyngddynt pwy fydd yn derbyn y budd-daliadau sy\u2019n gysylltiedig a\u0302 gofalwyr. Os na allant benderfynu, bydd Swyddog Gwneud Penderfyniadau DWP yn penderfynu ar eu rhan."}, {"text_idx": "#000033", "text": "Mae\u2019n bwysig bod yn ymwybodol y bydd taliadau SDP yn dod i ben os bydd gofalwr y person anabl yn cael budd-dal sy\u2019n gysylltiedig a\u0302 gofalwr. Gall hyn gynnwys dechrau cael Lwfans Gofalwyr, neu\u2019r Elfen Gofalwr mewn Credyd Cynhwysol."}, {"text_idx": "#000034", "text": "Os oes gennych hawl i\u2019r swm gofalwr a\u2019r swm \u2018gallu cyfyngedig i weithio\u2019 neu \u2018gallu cyfyngedig i weithio a gweithgaredd sy\u2019n gysylltiedig a\u0302 gwaith\u2019 (gweler isod am fwy o wybodaeth), ni fyddwch yn cael y ddau. Yn lle hynny byddwch yn cael y swm mwyaf."}, {"text_idx": "#000036", "text": "Os oes gennych gyflwr sy\u2019n golygu nad ydych yn gallu chwilio am waith nawr, ond rydych yn gallu paratoi at waith gyda\u2019r bwriad o weithio rhyw dro yn y dyfodol, rydych yn gymwys am lwfans gwaith ac, os mewn ceisiadau gan gyplau, yn gymwys am help ychwanegol gyda chostau gofal plant."}, {"text_idx": "#000037", "text": "Nid yw\u2019r swm ychwanegol o fudd-dal a ddyfarnwyd am fod a\u0302 gallu cyfyngedig i weithio yn berthnasol i geisiadau sy\u2019n gysylltiedig ag iechyd am Gredyd Cynhwysol, neu Lwfans Cyflogaeth a Chymorth (ESA), a wnaed ar neu ar o\u0302l 3 Ebrill 2017."}, {"text_idx": "#000038", "text": "Fodd bynnag, os oeddech wedi gwneud eich cais sy\u2019n gysylltiedig ag iechyd i Gredyd Cynhwysol cyn y dyddiad hwnnw a:"}, {"text_idx": "#000039", "text": "penderfynwyd bod gennych allu cyfyngedig i weithio, a\ndyfarnwyd y swm ychwanegol ar gyfer gallu cyfyngedig i weithio i chi, a\nrydych yn parhau i dderbyn y swm ychwanegol hwnnw"}, {"text_idx": "#000042", "text": "Os ydych yn gwneud cais ar y cyd ac mae gan y ddau ohonoch hawl i\u2019r ychwanegiad hwn, bydd eich taliad ond yn cynnwys un swm."}, {"text_idx": "#000043", "text": "Efallai byddwch angen disgwyl am 3 mis i\u2019ch swm gallu cyfyngedig i weithio a gweithgaredd sy\u2019n gysylltiedig a\u0302 gwaith gael ei ychwanegu i\u2019ch taliad Credyd Cynhwysol. Mae yna amgylchiadau lle gellir ei ychwanegu ar unwaith, fel os oedd gennych hawl i Lwfans Cyflogaeth a Chymorth yn syth cyn eich cais Credyd Cynhwysol."}, {"text_idx": "#000044", "text": "Swm gofalwr a\u2019r symiau ychwanegol ar gyfer gallu cyfyngedig i weithio"}, {"text_idx": "#000045", "text": "Os oes gennych hawl i naill ai\u2019r ychwanegiad gallu cyfyngedig i weithio neu\u2019r ychwanegiad gallu cyfyngedig i weithio a gweithgaredd sy\u2019n gysylltiedig a\u0302 gwaith, a\u2019r swm gofalwr (gweler uchod am fwy o wybodaeth) ni fyddwch yn derbyn y ddau swm. Yn hytrach byddwch yn derbyn y mwyaf o\u2019r ddau swm hynny."}, {"text_idx": "#000046", "text": "Os oes gennych salwch terfynol, efallai y gallech gael arian ychwanegol gan Gredyd Cynhwysol. Darganfyddwch fwy am sut y gall Credyd Cynhwysol helpu pobl sydd a\u0302 chyflyrau iechyd ac anableddau"}, {"text_idx": "#000047", "text": "Os ydych chi a/neu\u2019ch partner yn gyfrifol am dalu rhent (gan gynnwys rhai taliadau gwasanaeth) ar gyfer y cartref rydych chi\u2019n byw ynddo, neu os oes gennych forgais, gall Credyd Cynhwysol roi cymorth tuag at y gost."}, {"text_idx": "#000048", "text": "Os ydych yn cael help tuag at gostau tai bydd yn cael ei dalu fel rhan o\u2019ch taliad Credyd Cynhwysol. Eich cyfrifoldeb chi yw sicrhau eich bod yn talu\u2019ch rhent a\u2019ch costau tai eraill yn llawn i\u2019ch landlord."}, {"text_idx": "#000049", "text": "Os ydych yn cael trafferth i reoli eich arian, neu os ydych yn byw yn yr Alban, gallwch ofyn i gael eich costau tai wedi\u2019u talu yn syth i\u2019ch landlord. Siaradwch a\u0302\u2019ch anogwr gwaith, defnyddiwch eich dyddlyfr neu ffoniwch y llinell gymorth am fwy o wybodaeth."}, {"text_idx": "#000050", "text": "Darganfyddwch fwy am sut y gall Credyd Cynhwysol helpu gyda chostau tai"}, {"text_idx": "#000051", "text": "Bydd arian arall sy\u2019n dod i mewn i\u2019ch cartref yn cael ei gymryd i ystyriaeth wrth weithio allan eich taliad Credyd Cynhwysol. Mae hyn yn cynnwys eich enillion, unrhyw gyfalaf sydd gennych ac unrhyw ffynonellau incwm eraill (fel gan bensiwn ymddeol)."}, {"text_idx": "#000052", "text": "Efallai y byddwch yn dal i allu cael taliadau Credyd Cynhwysol pan fyddwch chi\u2019n dechrau gweithio neu\u2019n cynyddu eich enillion. Bydd eich taliadau Credyd Cynhwysol yn addasu\u2019n awtomatig os bydd eich enillion yn newid, gan olygu y bydd gennych yr hyblygrwydd i gymryd gwaith rhan amser neu byrdymor."}, {"text_idx": "#000053", "text": "Fel mae eich enillion yn cynyddu bydd swm eich Credyd Cynhwysol yn mynd i lawr, yn dibynnu ar eich amgylchiadau. Am fwy o wybodaeth gweler Credyd Cynhwysol a gwaith"}, {"text_idx": "#000054", "text": "Os ydych chi\u2019n rhan o gwpl ac yn cael dyfarniad ar y cyd, yna bydd enillion y ddau ohonoch yn cael eu defnyddio i gyfrifo eich taliad Credyd Cynhwysol."}, {"text_idx": "#000055", "text": "cynilion, fel y rhai sydd mewn banc neu gymdeithas adeiladu\nbuddsoddiadau fel Bondiau neu ISA\neiddo y gallech fod yn berchen arno neu\u2019n rhannol berchen arno (heblaw\u2019r ty\u0302 rydych yn byw ynddo)"}, {"text_idx": "#000056", "text": "Pan fyddwch yn gwneud cais am Gredyd Cynhwysol, bydd angen i chi ddatgan eich holl gyfalaf. Os yw eich cyfalaf werth mwy na \u00a316,000 ni fydd gennych hawl i wneud cais am Gredyd Cynhwysol. Os ydych mewn cwpl ond yn gorfod gwneud cais fel person sengl, bydd cyfalaf/cynilion eich partner yn dal i gael ei ystyried."}, {"text_idx": "#000057", "text": "Dyma sut mae faint o gyfalaf sydd gennych yn effeithio ar eich cais am Gredyd Cynhwysol:"}, {"text_idx": "#000060", "text": "Mae hyn yn golygu unrhyw arian arall rydych efallai yn ei gael, er enghraifft, o bensiwn neu fudd-daliadau eraill."}, {"text_idx": "#000061", "text": "Pan fyddwch yn gwneud cais am Gredyd Cynhwysol, mae angen i chi ddweud wrthym am eich incwm o ffynonellau eraill oherwydd gallai hyn effeithio\u2019r swm o Gredyd Cynhwysol a gewch. Mae\u2019r rhain yn cynnwys:"}, {"text_idx": "#000062", "text": "Unrhyw incwm arall sy\u2019n drethadwy"}, {"text_idx": "#000063", "text": "Gallech fod yn cael budd-daliadau eraill a hefyd cael Credyd Cynhwysol ar yr un pryd. Am bob \u00a31 a gewch ganddynt, bydd eich taliad Credyd Cynhwysol yn cael ei ostwng gan \u00a31. Mae\u2019r rhain yn cynnwys:"}, {"text_idx": "#000065", "text": "Wrth weithio allan eich Credyd Cynhwysol, mae yna rai budd-daliadau eraill nad ydynt yn cael eu hystyried. Mae\u2019r rhain yn cynnwys:"}, {"text_idx": "#000066", "text": "Mae mwy o wybodaeth ar gael yn Credyd Cynhwysol: Beth fyddwch yn ei gael"}, {"text_idx": "#000067", "text": "Mae yna derfyn ar gyfanswm y budd-dal y gall y rhan fwyaf o bobl 16 i 64 oed ei gael. Gelwir hwn y cap ar fudd-daliadau, ac mae ei swm yn dibynnu ar eich amgylchiadau."}, {"text_idx": "#000070", "text": "Nid yw\u2019r gost o lety a\u0302 chymorth neu gysgodol yn cael ei gyfrif wrth weithio allan cyfanswm y budd-dal rydych yn ei gael."}, {"text_idx": "#000071", "text": "Os ydych eisoes yn hawlio budd-daliadau ac yn debygol o gael eich effeithio gan y rheolau cap ar fudd-daliadau byddwch yn gweld hwn ar eich datganiad misol. Os ydych angen help ychwanegol i gwrdd a\u0302 chostau rhentu tai, dylech gysylltu a\u0302\u2019ch cyngor lleol i wneud cais am Daliad Tai Dewisol"}, {"text_idx": "#000072", "text": "Ni fydd y cap ar fudd-daliadau yn berthnasol i rai pobl. Er enghraifft, ni fydd yn berthnasol am 9 mis ble mae cartrefi wedi derbyn enillion sydd o leiaf yn \u00a3569 y mis yn mhob un o\u2019r 12 mis blaenorol (\u00a3604 am unrhyw fis ar o\u0302l Mawrth 2020). Felly mae\u2019n bwysig eich bod yn llenwi\u2019ch enillion yn y gorffennol yn ystod eich cais Credyd Cynhwysol, fel y gall yr Adran Gwaith a Phensiynau ddweud a yw\u2019r rheol hon yn berthnasol i chi."}, {"text_idx": "#000075", "text": "i dalu\u2019n o\u0302l unrhyw daliadau cyllidebu ymlaen llaw rydych wedi\u2019u cymryd neu i dalu\u2019n o\u0302l unrhyw ddyled neu ordaliad ar fudd-daliadau eraill\ni dalu biliau cyfleustodau yn uniongyrchol i\u2019ch darparwr\nar gyfer taliadau cynnal plant"}, {"text_idx": "#000076", "text": "Y swm mwyaf o arian y gall eich taliad gael ei addasu yn seiliedig ar y rhesymau hyn yw 25% o\u2019ch lwfans safonol."}, {"text_idx": "#000077", "text": "Gallai eich taliad hefyd gael ei leihau os ydych wedi cael sancsiwn. Gall hyn fod hyd at 100% o\u2019ch lwfans safonol os ydych yn hawlio ar eich pen eich hun, neu hyd at 50% o\u2019r lwfans safonol ar gyfer pob aelod o gwpl."}, {"text_idx": "#000078", "text": "Os oeddech yn arfer hawlio credydau treth ac wedi cael gordaliad, bydd y ddyled hon yn trosglwyddo drosodd i Gredyd Cynhwysol. Bydd eich taliadau Credyd Cynhwysol yn cael eu lleihau nes bod y gordaliad wedi cael ei dalu\u2019n o\u0302l."}, {"text_idx": "#000079", "text": "Darllenwch fwy am arian y gellir ei gymryd o daliadau Credyd Cynhwysol."}, {"text_idx": "#000080", "text": "Helpu rhywun i wneud cais"}, {"text_idx": "#000081", "text": "Gwneud cais am Gredyd Cynhwysol"}, {"text_idx": "#000082", "text": "We\u2019d like to use cookies to check how you use the site and how our advertising is working \u2013 find out why"}, {"text_idx": "#000083", "text": "We\u2019d like to use cookies to capture information about how you use the site, and how effective our advertising has been. We won\u2019t set marketing or analytics cookies without your permission."}, {"text_idx": "#000084", "text": "Find out more about how cookies are used on this site and why we want to use them."}, {"text_idx": "#000085", "text": "When you make a choice about cookies, we will store a small cookie to remember your choices. This means that if you return to the site, we\u2019ll remember what you decided, and won\u2019t ask you to choose again. This cookie doesn\u2019t store any directly identifiable information about you."}, {"text_idx": "#000086", "text": "You can change your decision about marketing or analytics cookies at any time, by making your selections in this screen. You can choose to accept or reject one or both types."}, {"text_idx": "#000087", "text": "Check our privacy policy for more information"}, {"text_idx": "#000088", "text": "NOTE: These settings will only apply to the browser and device you are currently using."}, {"text_idx": "#000089", "text": "We\u2019d like to set Google Analytics cookies to help us to improve our website by collecting and reporting information on how you use it. Find out more about how cookies are used on this site and why we want to use them."}, {"text_idx": "#000090", "text": "We won\u2019t set marketing cookies without your permission. You can change your preferences here."}, {"text_idx": "#000091", "text": "Marketing cookies are used to track visitors across websites. This helps us work out how successful our advertising is, so we can improve our ads and our website. Find out more about how cookies are used on this site and why we want to use them."}, {"text_idx": "#000092", "text": "They may also be used by suppliers to display ads that are more relevant to you. You can find out more about how they use your data at Facebook, Twitter and Google."}]